Odense Adresse-Contoirs Efterretninger, 1844-10-01
Af de offentlige Tidender har Jndsenderen erfaret, at der skal afholdes Licitation over en ny Fattiggaards Opførelse der i Odense. At Byen faaer en anden og bedre indrettet Fattiggaard end den nærværende er vistnok baade stemmende med Borgernes Ønske og Tidens Fordringer, men det torde dog næppe være i Communens og navnlig dens fleste Borgeres Jnteresse og stemmende med disses Tarv, om Mangelen absolut skal afhielpes ved fra ganske Nyt af at opføre en saa betydelig og kostbar Bygning, som en Fattiggaard maa blive, naar den skal være hvad den bør være. Odense Borgeres Kommune Afgifter ere i de senere Aar blevne forøgede ikke ubetydeligt. Nu tales der og at Byen skal være nødsaget til at opføre en ny Kaserne, foretage en betydelig Udvidelse af Raadhuuset, bygge et nyt Arresthuus eller Varetægtsfængsel m.m. Den skjønne Møllebroe vil nok koste Byen ikke ubetydeligt, og endelig skal der forestaae en meget betydelig Forhøielse af Jndqvarteringsskatten. Hvor mon dog de mange Penge skulle komme fra til Alt dette? Byens næringsdrivende Borgere ville næppe, den bedste Villie uagtet, kunne bære disse betydelige Vyrder, der endmere forøges ved de temmelig mørke Udsigter i Næringsveiene, som den mindre heldige Høst for Landmanden iaar har fremkaldt. Der torde saaledes være gode Grunde for at spare Alt hvad der fornufligviis kan spares, og kunde der nu ikke for Byen vindes adskillige Tusinde Rigsdaler ved at sælge den gamle Fattiggaard og igjen kjøbe og indrette til en nye Fattiggaard den betydelige og solide Gaard paa Overgade, med dens store Gaards og Haugeplads, som eies og beboes af Kjøbmand N. Møllers Enke, Vi mene nu, at da Eierinden skal ville sælge denne Eiendom for en efter dens Beskaffenhed saare billig Kjøbesum, saa tør Man haabe, at den nidkjære Communalbestyrelse med Redebonhed tager sig af Sagen, hvis den fortjener det. Odense den 1 Octbr. 1811. En nødvendig Retfærdiggjørelse. Medens Hr. Assessor Buchwaldt var hindret i at udføre sine Embedsforretninger, og Fuldmægtig Fredberg i hans Sted var constitueret, reqvirerede jeg, paa vedkommende Udlægshavers Vegne, hos bemeldte Fuldmægtig Fredberg 3de Auctioner over Smedemester Munthers Huus heri Byen, som bleve berammede til den 23 September, 7 og 21 October d. A.; men uagtet der var rum Tid til betimeligen og paa lovlig Maade at avertere hine Auctioner, har dog Fuldmægtig Fredberg, skjøndt jeg flere Gange mindede ham om og lagde ham paa Hjerte, at sorge for en betimelig Bekjendtgjorelse, og uagtet han, ved min sidste Paamindelse herom, yttrede, at Avertissementerne vare indsendte til de respective Adressecontoirer, og navnligen lagde han til, at han havde sendt et Avertissement directe til Hr. Landsoverretsprokurator Petersen i Kjøbenhavn, for at det ved ham i rette Tid kunde besørges indrykket i den Berlingske Avertissementstidende, aldeles efterladt at avertere Auctionerne. - Da jeg nu erfarede dette, og jeg desaarsag besværede mig for Hr. Assessor Buchwaldt over Fuldmægtigens Forsømmelse og Efterladenhed, undskyldte denne sig vel med, at det Hele hidrørte fra en Forglemmelse, der dog ikke retvel er tilgivelig et saa vigtigt Anliggende, og, efter det jeg ovenfor har bemærket, heller ikke letteligen kunde finde Sted; men jeg tør snarere antage, at den pure Chicane hertil er den sande Aarsag, hvorom jeg nu føler mig saameget mere forvisset; thi, efterat jeg paany havde faaet Auctionerne berammede til den 2, 16 og 30 October, og det af hans Principal var ham paalagt at udfærdige Avertissementerne, udførte han dette paa den Maade, at, istedetfor Munther, anfører han Münther, som Husets nuværende Eier, og for endnu fuldstændigere at fordreie Eierens rette Navn, der i Fogedforretningen, hvorefter han alene kunde udfærdige Avertissementerne, staaer anfort med, F. Munther, laaner han et J. og lægger til Mandens Navn, hvortil det slet ikke hører.